Христо Смирненски
Елегия

chitanka.info

Далеч изчезнаха цигарените книжки —

гърдите ми се късат от въздишки.

По тях се топя аз в тъга!…

Къде, къде са те сега?…

Тъй гиздави, тъй дивно белоснежни,

кат летни рокли на девойки нежни,

кат пеперудки в слънчев ден —

защо, защо не са пред мен?…

И вместо тях във моята кутия

газетки разни!… О, проклета орисия!

И вместо тех, и вместо тех

билети от трамвая взех!…

Далеч изчезнаха цигаревите книжки —

гърдите късат ми се от въздишки

пред спомен скъп, пред спомен драг.

Ще ли ги видя нявга пак?…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.